
„Practica vieţii monahale, ca de altfel toate scrierile 
Părintelui Arsenie, nu este asimilabilă la nivel de teorie. Ea 
nu poate fi nici teoretizată, nici memorată. Cuvintele ei se 
desfac, sensurile ei se arată doar atunci când dobândesc un 
chip concret în vieţuirea zilnică. Cu aceste gânduri, 
încredinţez osteneala Părintelui Arsenie, cuprinsă în 
această carte, atât monahilor cât şi mirenilor, ca un 
îndreptar spre mântuire.” 


Gurie, Episcopul Devei şi Hunedoarei 





ȘTIRI 





* Tache Rodas, unul dintre ultimii supraviețuitori 
ai Experimentului Pitești, s-a mutat la cele cereşti 


În 21 noiembrie, de praznicul Intrării Maicii Domnului în 
Biserică, Preasfânta Născătoare de Dumnezeu l-a chemat 
la sine pe cel ce a iubit-o din toată inima, rugătorul său de 
taină, Tache  Roda. Născut la 14 Noiembrie 
1924, Constantin "Tache” Rodas a fost arestat în 1942 şi a 
rămas în închisorile dictaturilor antonesciană şi 
comunistă până la eliberarea sa din 1964 (aproape 23 de 
ani!). A trecut fără de pată prin iadul închisorilor, păzit şi 
acoperit de harul lui Dumnezeu, fiind unul din puţinii care 
a reuşit să scape maşinăriei diabolice fără să cadă în 
moara "re-educării” marxiste. Activenews.ro 





* Din comunicatul Patriarhiei Române referitor la 
pelerinajul la Peştera Sf. Ap. Andrei 


«În cazul concret al pelerinajului la Peştera Sfântului 
Apostol Andrei din comuna lon Corvin, judeţul 
Constanţa, comună care are un număr mic de locuitori 
(1992), se poate organiza, printr-o îngăduinţă a 
autorităţilor, pelerinajul, având în vedere caracterul 
excepţional al acestei sărbători pentru poporul român. 
Sfântul Apostol Andrei cel întâi chemat, Ocrotitorul 
României, este singurul sfânt din Calendarul Bisericii 
Ortodoxe Române a cărui pomenire este declarată 
sărbătoare naţională bisericească de către Sfântul Sinod, 
prin hotărârea nr. 4972 adoptată în şedinţa din data de 14- 
15 noiembrie 2001. 

De asemenea, începând cu anul 2012, în Codul muncii, 
ziua de 30 noiembrie — Sfântul Apostol Andrei cel întâi 
chemat, Ocrotitorul României, este inclusă 
între sărbătorile legale în care nu se lucrează. 

Ținând cont de recunoaşterea de către Statul Român a 
rolului excepţional avut de către Sfântul Apostol Andrei în 
viaţa poporului român, este necesar ca autorităţile de stat 
competente să permită în mod excepţional credincioşilor 
din ţară să vină în pelerinaj la Peştera Sfântului Apostol 
Andrei, situată în comuna Ion Corvin, judeţul Constanţa, 
cu respectarea distanţei fizice, purtarea măştii şi 
dezinfectarea obiectelor atinse, aşa cum prevăd „regulile 
de protecţie sanitară privind activitatea cultelor 
religioase, inclusiv a slujbelor şi rugăciunilor colective” 
(HG nr. 967/12.11.2020 privind prelungirea stării de 
alertă).» Basilica.ro 





+ Curtea Supremă a Statelor Unite a anulat 
restricţia cu privire la slujbele religioase 

Miercuri, 25 noiembrie, Curtea Supremă a SUA a decis 
printr-un vot majoritar să ridice restricţiile impuse de 
guvernatorul liberal al oraşului New York cu privire la 
slujbele religioase. Deşi în primăvară, aceeaşi instanţă a 
hotărât restricționarea slujbelor în statele California şi 
Nevada, acum s-a considerat că restricționarea 
drepturilor religioase este neconstituţională. 
Orthodoxtimes.com 


Aşteptăm întrebările, sugestiile şi eventualele colaborări 
pe adresa revista.maximina(e gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 











- Foaie ortodoxă pentru suflet 


PĂRINTELE ARSENIE BOCA — 
UN OM MAI PRESUS DE OAMENI 





E greu să spui ceva vrednic despre Părintele Arsenie, 
când parcă niciun cuvânt nu este îndeajuns pentru a 
cuprinde taina şi sfințenia acestui om mai presus de 
oameni, lucrarea pe care o face cu fiecare dintre noi, 
minunile pe care le vedem săvârşite în vieţile noastre şi 
ale celor de lângă noi. Și totuşi... 


Suntem arsenieni. Ne-am născut, fiecare în parte (poate 
mulți fără să o ştim sau să conştientizăm) şi toţi 
împreună, la mormântul de la Prislop. De fapt Părintele 
Arsenie ne-a născut. Acasă înseamnă pentru noi tot ceea 
ce spune Părintele Arsenie, ceea ce învață, ceea ce 
iubeşte, cum se roagă. Slujbele, sfinții, rugăciunea, 
cărțile şi mai ales oamenii au intrat în inimile noastre 
pentru că mai întâi i-a iubit Părintele Arsenie. 28 
noiembrie este hramul de taină, hramul cel mare din 
inimile noastre. E ziua în care dorul nu se poate ostoi 
decât la mormântul său, când aşteptăm (unii poate un 
an întreg) să ne îmbrăţişeze prin braţele crucii pe care o 
sărutăm şi să ne țină la piept, în timp ce îi udăm mâinile 
şi picioarele cu lacrimile durerilor şi neputințelor 
noastre. Mormântul Părintelui Arsenie e locul învierii 
noastre. Pentru aceasta datori suntem să-i mulțumim în 

fiecare zi şi în felurite chipuri. Am adunat cu emoție şi 
sfială, în acest număr al foii noastre, câteva gânduri de 
iubire şi recunoştinţă pentru Părintele Arsenie. Insă 
înaintea lor se cuvine să-l lăsăm pe Părintele Arsenie să 
ne vorbească. Iată un cuvânt din „Cărarea Impărăţieie”: 


DESPRE LUPTA DUPĂ LEGE 


Cei ce nu urmăresc în viaţa aceasta nimic mai mult decât 
să fie fericiţi în lume şi tihniţi în trup, aceştia n-au război 
cu diavolul: pe aceştia îi are fără război. Căci câtă vreme 
umblă după tihneală şi fericire deşartă n-au să se 
trezească din vraja vrăjmaşă, care-i ţine bine încleştaţi în 
lumea aceasta sensibilă care-i duce prin nebăgare de 
seamă la pierzare sigură. De aceea a zis oarecine că cea 
mai primejdioasă temniţă e aceea în care te simţi 
bine: nu vei ieşi din ea niciodată. Războiul începe 
abia cu cei ce vor să-şi refacă fericirea raiului pierdut, 
strădanie pentru care învaţă să se desprindă pe rând din 
toată tihneala şi slava deşartă a vieţii acesteia. Şi începe 
aşa: 


Toate patimile sau lucrările împotriva firii se ivesc mai 
întâi în minte, în partea cea mai subţire a făpturii noastre 
nevăzute. Aci vine un chip sau un gând al lumii acesteia şi 
stă ca o momeală. lar mintea, dacă e neînvăţată sau 
neprevăzută despre lucrarea străină, ca un miel neştiutor, 
vede lupul şi se duce la el, crezând că e oaie. Iar dacă lupul 
mai e şi viclean se îmbracă în piele de oaie şi bietul miel, 
neavând mirosul oii cercat, tot de-a zburda se duce în 
colții lupului flămând. 


Prima întâlnire între minte şi diavol e la linia momeli, 
pe care o flutură el în văzul minţii. Dacă mintea nu bagă 
momeala în seamă, vrăjmaşul stăruie cu ea, o arată mai 
sclipitoare, ca s-o arate iubită minţii. Aceasta e a doua 
înaintare a războiului sau asupreala. Dacă la asupreală a 
reuşit să fure minte cu momeala şi să o facă să vorbească 
împreună, avem înaintarea la unire. 


Mintea însă se trezeşte, că a fost furată de gând străin şi 
că se află în altceva decât în ceea ce-i era dat după fire; iar 
când îşi dă seama de ea însăşi şi de cele în care se află, 
avem lupta cea de gând la o clipă hotărâtoare. Se va învoi 
mintea ca să meargă după momeală mai departe sau se va 
întoarce de la dânsa? Aici e lupta, şi clipele sunt scumpe şi 
de cele mai multe ori, viaţa întreagă a unuia sau o mulţime 
de înşi, atârnă de lupta nevăzută a câtorva clipe. 


Dacă întârziem să ne luptăm, se poate întâmpla ca 
fără de veste să fim învăluiţi la minte de partea 
poftei sau a iuţimii, asupra cărora încă aruncă 
vrăjmaşul aprinderea sa. Prin urmare, ostaş al lui Hristos, 
lupta trebuie dată grabnic şi după lege. 


Iată cum descrie Sfântul Marcu Ascetul, iscarea războiului 
nevăzut: "momeala aruncată de Satana". 


Încă din Vechiul Testament se cunoaşte războiul cel de 
gând, despre care David scrie aceasta: "Fiica Babilonului 
(înţelegeţi: Satană, Satană) dornică de pustiire, ferice de 
cel ce-ţi va plăti după fapta ce ne-ai făcut nouă; ferice de 
cel ce va lua şi va lovi de piatră pruncii tăi. 


Gândurile celui rău, nălucirile lui, idolii (ideile fixe ale 
lui), momelile sale, aceştia sunt pruncii vaviloneşti sau 
"puii de drac", după cum îi numeşte Sfântul Maxim. Iar 
piatra este Hristos sau credinţa în El, temelia cetăţii 
sufletului, piatra cea din capul unghiului, pe care zidarii 
vremii de atunci nu au băgat-o în seamă. Ori, întru nimeni 
altul nu este mântuire, căci nu este sub cer nici un alt 
nume dat nouă oamenilor, întru care să ne mântuim. De 
piatra aceasta trebuie să lovim pruncii vaviloneşti. Căci 
cine va cădea pe piatra aceasta se va sfărâma, iar pe cine 
va cădea ea, îl va spulbera. De aceea Sfântul Ioan Scărarul 
zice: "Ca numele lui lisus Hristos, armă mai tare, în cer şi 
pe pământ nu este". Cerul este mintea şi pământul 
este inima în care trebuie să se depene 
rugăciunea neîncetată a preasfântului nume: 
"Doamne lisuse Hristoase Fiul lui Dumnezeu, miluieşte- 
mă pe mine păcătosul", întorcându-se ca o armă mereu 
întinsă asupra vrăjmaşului. 





MĂRTURIA PĂRINTELUI PANTELIMON 
DE LA MĂNĂSTIREA TURNU (2017)- 
ucenicul Părintelui Arsenie 


„Când faceți ceva, să faceți cu dragoste, că dacă Il iubeşti 
pe Dumnezeu, pentru El faci ceea ce faci!” 


Aveam vreo 18 ani când am mers să-l văd pe Părintele, 
despre care se dusese vestea, la Mănăstirea Sâmbăta de 
Sus, din Făgăraş.El era în mijlocul unei mișcări de 
reînviere duhovnicească grozavă. Duminică de duminică 
se adunau puhoaie de oameni din toţi munţii din jur la 
Sâmbată, să-l vadă și să-l asculte pe Părintele 
Arsenie. Avea un cuvânt ca de foc şi o putere foarte mare 
asupra oamenilor. Eram curios ce fel de om al lui 
Dumnezeu este acesta, de vorbeşte atâta lume despre el. 
Şi am stat în mulţime cuminte, până s-a terminat predica. 
Atunci, Părintele a venit printre oameni, îi privea scurt şi 
le spunea ce trebuinţe au şi ce să facă. La un moment dat, 
îl văd că se uită spre mine şi-mi spune: 


-Copile, să te duci să faci armata şi apoi să mă cauţi. 
Numai atunci vom vorbi despre călugărie. 


Am rămas înţepenit. Eu nu venisem cu gândul să mă 
călugăresc, ci doar să-l văd, dar după ce l-am văzut, mi-a 
trecut prin minte fulgerător că aș vrea să-i fiu alături în 
mănăstire. 


Nu era voinic, ci subţire şi înalt. Dar deşi era destul de 
fragil, părea extrem de puternic. Avea o atitudine foarte 
dârză, şi se impunea unde apărea, fără nici un 
efort. Puterea lui era mai ales în ochi. Când te privea, te 
paraliza. Avea o autoritate care venea din interior prin 
privire, ca o forţă în faţa căreia nu-ţi rămâne decât să te 
supui. Nu era nevoie să facă vreun gest, căci îţi spunea din 
ochi ce să faci. Te făcea să plângi sau să te bucuri, după 
cum îţi era sufletul uşor sau greu de păcate. 


E IUR, ju 

Pe cât de aspru era la o primă privire, pe atât de 
bun era după ce-l cunoşteai. La început ţi se părea 
biciul lui Dumnezeu. Aspru la purtare, aspru cu sine, 
aspru cu păcatul. Dar dacă îi urmai sfatul şi te pocăiai, 
atunci îl vedeai cât e de bun. Pe noi, călugării mai tineri, îi 
plăcea să ne înveţe diverse lucruri, de la literatură și 
pictură până la munca la grajd. De multe ori glumea și 
râdea cu noi şi era foarte blând. Se înăsprea doar în faţa 
păcatului. Lucra cu noi şi nu cerea nimănui să facă mai 
mult decât putea. Că mănăstirea era atunci o ruină. Peste 
200 de ani a fost ruină. Şi am lucrat mult s-o refacem. Nu 
te chema la muncă, ci se apuca primul de treabă şi toţi îl 
urmam. Erau mulţi studenţi. Uneori, se bătea cu zăpadă 
cu noi. Spunea că e bine să ne comportăm cum ne e vârsta, 
că avem timp să devenim serioşi și să uităm de joc. 


E greu de explicat cum era Părintele când slujea Sfânta 
Liturghie. Eu l-am văzut la Sâmbăta... Era ca un curent, 
dar și ca un soare care trecea peste noi toţi. Avea această 
putere de a ne „cuprinde” pe toţi. Pe unde trecea el nu mai 
simţeai contactul cu cele ale lumii acesteia. Ca Părintele, 
cât am umblat în lumea asta, nu am întâlnit şi nici nu mai 
sunt. A fost mare şi ca duhovnic, şi ca apostol, iar creaţia 
lui a fost inspirată de Duhul Sfânt. Părintele ne spunea, 
însă: 

-Nu vă mai uitaţi aşa la mine! 


La parastasele Părintelui de aia se strânge multă lume, 
fiindcă Părintele nu a plecat, ci a rămas cu noi. 


Părintele Arsenie Boca s-a coborât la om, îndeosebi la 
familie, fiindcă familia e mai întâi... Dumnezeu a creat mai 
întâi familia, învăţându-ne totodată că păcatul 
neascultării protopărinţilor noştri este păcat împotriva 
Duhului Sfânt. Unele mame îşi învaţă fiicele„să-și 
trăiască viaţa, că sunt tinere”. Unele fete chiar în chilia 
Părintelui Arsenie spuneau: „Suntem tinere...”. Părintele 
le spunea tinerelor să-şi păstreze viaţa curată. A ţinut mult 
la aspectul de vrednicie a părinţilor, căci el știa păcatele 

VERSURI DE SUFLET 
MORMÂNTUL VIU 
[ 
Pe aripi de dor 


Nădejdi ce nu mor 
Se-nalţă zburând, 
Degrab alergând 
Spre-nălțimi ascuţite 
De codri păzite, 

Cu lacrimi sfinţite 

Și rugi îndelungi. 


II 
Colo, sus lângă izvor 
Se alină orice dor 
Și-orice rugă, spre folos, 
Se-mplineşte preafrumos. 
Lângă brazii ce-n tăcere 
Dau mireasmă de-nviere 
Și veșnică mângâiere, 
Grămăjoare de pământ 
Stau cuminţi pe un mormânt. 


III 


Floricele se adună 

Să facă mândră cunună, 
Iar podoabă luminată, 
Beteală de nea curată 
Pietricelele-mpletesc 

Și pat moale pregătesc, 
Toate-n taină ne şoptesc 
Un nume ce-i pomenit 
Sus în cerul preaslăvit, 
Un nume ce-a-nspăimântat 
Tot iadul cel necurat, 
Un nume care străbate 
Până dincolo de moarte: 


ARSENIE 


IV 
Acela-i numele purtat 
De Crucea ce s-a înălţat 
Pe-acest mormânt, spre pomenire 
Ca mărturie de iubire 
Și neîncetată jertfire 
A Domnului 
Și-a robului. 
V 
Aici tot gândul a tăcut. 
Cu drag pământul îl sărut 
Și tac. Şi-ngenunchez 
Și simt degrab cum înviez. 
-Tu, suflet zbuciumat, 
Rănit în lupta ce-ai purtat, 
Odihnă, ai aflat? 
-Ce-am râvnit 
Am dobândit. 
VI 
Puțin mai la vale, 
M-opresc iar din cale 
Și cu dragoste mă-nchin 
Ca alt dor să îmi alin: 
Să sărut o Sfântă Cruce 
Să primesc odihnă dulce, 
Care din rai se aduce. 
E Crucea unui alt om 
Hrănit din Dumnezeiescul Pom... 


Preoteasa Ioana Curechian 
CUVINIE DE FOC 


Să ne reamintim sau să descoperim câteva cuvinte de foc 
ale Părintelui Arsenie: 


Cea mai lungă cale este calea care duce de la urechi la 
inimă. 


Mă, nu toți din lume se prăpădesc, nici toți din 
mănăstire se mântuiesc. 


În mintea strâmbă şi lucrul drept se strâmbă. 

Să-ţi fereşti capul de frig şi de prostie! 

Cine face curte nu face carte. 
Nici abuzul, nici refuzul. 
Naşteţi-vă sfinți! 

Mustrarea învinge, dar nu convinge. 
Să ai înţelegere faţă de neputinţa omenească. 
Un suflet trist este un suflet cu luminile stinse. 

Fiecare dintre noi ducem un necredincios în spate. 
Iubirea lui Dumnezeu pentru cel mai mare păcătos este 


mai mare decât iubirea celui mai mare sfânt faţă de 
Dumnezeu. 

Toată noaptea abia am dormit. Am pornit împreună la 
prima oră. Eu fiind catolică (atunci), prietena mea mi-a 
spus, sus la mormântul Părintelui, să fac crucea ortodoxă 
şi să mă rog sincer, din inimă. M-a cuprins o pace cum nu 
am mai avut. Simţeam un miros tare plăcut de mir în jurul 
mormântului. Am făcut rugăciuni. 


Peste 3 săptămâni am mers cu soţul la Părintele Arsenie. 
Mi-a fost un dor inexplicabil pentru mine, de acel loc plin 
de har şi frumuseţe. Impreună ne-am rugat mult acolo. 


A rânduit Bunul Dumnezeu și parcă ne-a chemat Sfântul, 
ca iar, peste trei săptămâni, să mergem la Prislop, 
împreună cu soacra şi mătușa. Atunci m-am rugat la 
mormântul Părintelui și Maicii Domnului să îmi dea un 
semn dacă deja în pântecul meu creşte viaţă, încât să stau 
în curăţenie trupească, nu tot să ne mai împreunăm. 


Aşa a şi fost. În chip minunat şi grabnic a mijlocit Sfântul 
pentru noi. După socoteli şi teste rezultă că în perioada în 
care am fost cu soţul meu la Sfânta Mănăstire Prislop, am 
rămas binecuvântată cu un copilaş. 


Părintele Arsenie Boca ne-a ajutat nu doar cu venirea 
bebeluşului în viaţa noastră, ci şi cu descoperirea 
adevăratei Biserici a lui Dumnezeu, trecând la Ortodoxie. 


Inainte de naştere, buna mea prietenă care m-a dus la 
Prislop, a devenit nașa mea, cu soţul ne-am şi cununat în 
dreapta credinţă. 


Şi fetița noastră s-a născut în 8 martie 2020, în Duminica 
Ortodoxiei. Sfântul Părinte Arsenie Boca a adus multă 
pace, dragoste şi credinţă în vieţile noastre! 


Balaj Nora 


SE 34 
“seu, 

STROPI DE ACATIST ALCĂTUIT DE 
PREASFINŢITUL DANIIL 


Venind pe lume în Vaţa de Sus, „Cărarea Împărăției” 
spre Viaţa de Sus, ne-ai scris şi ne-ai învăţat, 
Preacuvioase Părinte Arsenie şi din ţara moților, în 
pământul celor vii ai vrut să ne strămuți, prin credinţa 
cea adevărată ortodoxă în Hristos şi prin Biserica Sa, al 
cărei slujitor sfințit ai fost, învățându-ne pe toţi să-i 
cântăm Lui: Aliluia! 


Din Dealul „Bujoara” ai păşit spre Tabor, dar nu ţi-au 
lipsit din viață nici Ghetsimanii şi nici Golgota, prin 
nedreapta scoatere din mănăstire şi prin temniţă, 
închisori şi Canal, dar Bradul lui Avram Iancu te-a făcut 
stejar neclătinat în bătaia tuturor vânturilor, întărindu- 
ți rădăcinile în Hristos şi coroana ramurilor întru Duhul 
Sfânt, pentru a ne odihni sufletele în mănăstirea din 
Sâmbăta de Sus, a Sfinţilor Mucenici Brâncoveni, 
săpându-ne chilie în Munţii lui Dumnezeu de sub 
Fereastra cerului, unde îngerii cântă neîncetat: Aliluia! 





După ce-ai altoit duhul Sfântului Munte în Munţii 
Făgăraşului prin rugăciunea neîncetată şi isihastă 
„Doamne  lisuse”, ai fost mutat prin rânduiala lui 
Dumnezeu în Sfânta Mănăstire a Prislopului, din 
apropierea Munţilor Retezat, ca să retezi şi să smulgi din 
ctitoria Sfântului Nicodim de la Tismana şi a Domniței 
Zamfira, cea din vlăstarul Basarabilor, orice buruiană 
străină de Ortodoxie, cântând lui Dumnezeu împreună 
cu Sfântul Ioan de la Prislop, în Mănăstirea Sfântului 
Ioan Evanghelistul şi cu toți ceilalți: Aliluia! 


Chemându-te Sfântul Elefterie să-l ajuţi la zugrăvirea 
bisericii lui din Bucureşti şi Sfântul Ierarh Nicolae la 
biserica lui din Drăgănescu, după ce-ai fost sub 
ascultarea Patriarhului Iustinian la „Schitul Maicilor”, ai 
zugrăvit, Preacuvioase Părinte Arsenie, ca un alt Andrei 
Rubliov, minunea picturii de la Drăgănescu, cea fără de 
asemănare, ctitorind în acelaşi timp şi smeritul 
Aşezământ de la Sinaia, de unde aveai să pleci la cele 
veşnice în ziua pomenirii Sfântului Mucenic Ștefan cel 
Nou, precum ai scris în absida Sfântului Altar, unde 
sfinții liturghisitori cântă neîncetat lui Dumnezeu: 
Aliluia! 

fiecăruia. Să-ţi ţii viaţa curată e poruncă sfântă, pe care 
nu a dat-o omul, ci Dumnezeu... 


Cât i-am fost fiu duhovnicesc, când m-am mărturisit la 
dânsul, Părintele căuta mult să ne aducă la 
sfinţenie, să luptăm cu păcatul. Așa ne învăţa, că prin 
păcat ne dezbrăcăm de harul pe care ni l-a dat Dumnezeu 
la Botez. Foarte mult punea bază pe smerenie. 


-Lăsaţi păcatele şi să vă întoarceți la Dumnezeu, ca să nu 
vină peste voi boala sau întristarea, ne spunea Părintele. 


Mai zicea: Unde nu e păcat, toate le învingeţi; unde e 
păcat, toate merg greu. Când faceți ceva, să faceți cu 
dragoste, că dacă Îl iubeşti pe Dumnezeu, pentru El faci 
ceea ce faci! 


Când mă spovedeam la dânsul, era ceva de nu mai 
simţeam. Plecam de pe pământul acesta. Părintele a 
fost cel mai bun duhovnic al monahismului 
românesc. 


Părintele Arsenie Boca pentru români şi pentru poporul 
nostru s-a întors de la Sfântul Munte. EI a simţit că este 
mai important să aducă la noi scrierile Sfinţilor Părinţi şi 
să dea un model pentru monahismul de la noi. El a fost 
legat de tot ce se întâmplă cu noi şi încă mai este. Eu cred 
ca şi cu rugăciunile Părintelui Dumnezeu ne-a păzit până 
acum de cutremurul cel mare. Ne spunea mereu: 


-Doar să mă strigați şi eu vă ajut! 





ii CVA 


PRIVIND PRIN UȘA CHILIEI DE LA 
SINAIA, 


întredeschisă de Preasfinţitul Daniil 
Stoenescu 





Timp de zece ani ucenic şi de aproape al Părintelui 
Arsenie, după Revoluţie Preasfinţitul Daniil Stoenescu s- 
a sârguit mereu să dăruiască oamenilor cuvintele 
Părintelui, prin cărţile pe care le-a tipărit. Dânsul spunea: 
„Prin Părintele Arsenie am simţit că Dumnezeu a 


intervenit în viaţa noastră, însoţindu-ne şi 
călăuzindu-ne pe un drum propriu fiecăruia 
dintre noi, înspre acelaşi Emaus veşnic.” 


Am adunat aici câteva mărturii ale ierarhului - mai puţin 
cunoscute - care a avut marea bucurie să fie găzduit o 
vreme la așezământul de la Sinaia, unde Părintele Arsenie 
a stat în ultima parte a vieţii şi unde a adormit. 

«În chilia sa, lucrurile Părintelui se păstrează aşa cum le- 
a lăsat, de la candela aprinsă, icoane — vechi sau pictate de 
dânsul, la cărţi şi alte obiecte. De asemenea se păstrează 
o bucăţică din anafora sfinţită la ultima Liturghie pe care 
a slujit-o, în primăvara anului 1959. 


«Pe una din paginile Liturghierului său din chilia de la 
Sinaia, a scris: „A nu greşi e mândrie; a drege greşeala e 
smerenie”. 


«Părintele Arsenie avea trei Biblii: una din 1914, una din 
1936 şi ultima din 1967. Cea din 1936 este stropită cu 
multe lacrimi. 


«Într-unul din caietele sale de însemnări, Părintele 
Arsenie a scris: „Intre oameni trebuie să devii — în mic — 
la scară smerit omenească un mântuitor pe cruce. Oare 
nu la aşa ceva m-am legat când L-am văzut într-o gară, 
privind peste hărmălaia lumii, la tragedia ce avea să vie 
a doua zi: al doilea război mondial? Cu nişte ochi de o 
frumuseţe divină şi cu o infinită durere şi că ne vedea pe 
toți. Nu-l voi uşura întrucâtva imensa Lui cruce pe care 
o duce printre oameni până la sfârşitul lumii, luându-mi 
partea mea?” 


«Pe una din paginile de la sfârşitul Bibliei a scris: „Ceea ce 
eşti vorbeşte mai tare decât ceea ce spui”. 


«Alte însemnări, pe care le vom regăsi mai apoi dezvoltate 
în Cărarea Împărăției: 


La versetul 24 al cap. 4 din Evanghelia de la Marcu — 
„Luaţi seama la ce auziţi: Cu ce măsură măsurați, vi se 
va măsura; iar vouă celor ce ascultați, vi se va da şi vă 
va prisosi” - scrie: Legea ispăşirii. 


La versetele 16-17 ale cap. 13 din Evanghelia de la Ioan — 
„Adevărat, zic vouă: Nu este sluga mai mare decât 
stăpânul său, nici solul mai mare decât cel ce l-a trimis 
pe el. Când ştiţi acestea, fericiți sunteți dacă le veți face.” 
— scrie: Încă o fericire. 


«Cât a stat în Sfântul Munte (în perioada martie-mai 
1939), Părintele a transcris 382 pagini din Filocalia găsită 
la 

părinţii de la Prodromu. Cu ea şi cu cele două volume în 
greacă ale Filocaliei s-a întors în ţară, dându-le pe cele din 
urmă părintelui Dumitru Stăniloae spre a le traduce. La 
sfârşitul manuscrisului arsenian al Filocaliei româneşti de 
la Prodromu, Părintele nota: „Scrise cu ajutorul lui 
Dumnezeu şi cu al Maicii Sale, dimpreună cu 
blagoslovenia Părintelui meu duhovnic, starețul Antipa, 
cât am petrecut în Sfântul Munte. Mai 1939”. 


«Atelierul de pictură de la Sinaia are doar un metru pătrat. 
Se păstrează şi acum culorile, pensulele şi câteva desene. 
Pe perete veghează chipul Mântuitorului (foto pag. 3). 
Acolo, Părintele Arsenie a pictat icoanele de pe 
iconostasele de la Drăgănescu şi Prislop. De pe fereastra 
atelierului şi a chiliei sale se vede Vârful cu dor, din 
masivul Bucegi... 





«Prezenţa puternică a Părintelui Arsenie în chilia sa de la 
Sinaia, urmele pașşilor săi, duhul de rugăciune, metaniile, 
lacrimile, tăcerile, citirile, gândurile, descoperirile 
petrecute acolo, l-au făcut pe PS Daniil să exclame: „De 
am avea unul din gândurile Părintelui Arsenie, mintea 
ne-ar fi mai luminată, fapta mai dreaptă şi mai 
puternică şi ne-am face ruguri şi fecioare cu candele 
aprinse.” 

CONSIDERENTE VREDNICE DE LUAT 
AMINTE ÎN CEEA CE PRIVEŞTE 
ACUZELE DE NECANONICITATE 
ALE PICTURII DE LA DRĂGĂNESCU 


Pictura de la Drăgăneascu a Părintelui Arsenie nu 
respectă întru totul erminia picturii bizantine ortodoxe, 
mai ales în registrele inferioare, deoarece: 


1. Fiind oprit de la slujirea preoțească în ultimii 30 de ani 
ai vieţii sale, interzicându-i-se a predica şi fiind urmărit cu 
străşnicie de Securitate, care încerca să obstrucţioneze 
orice legături cu preoţii, monahii, intelectualii şi poporul 
credincios, Părintele Arsenie foloseşte pictura (de la 
Drăgănescu) ca pe o predică fără cuvinte — în culori — sau 
ca un mijloc pertinent de catehizare. 


Sunt ilustrative în acest sens cuvintele marelui teolog şi 
om de cultură, Nichifor Crainic, care, într-o scrisoare 
adresată Părintelui Arsenie în anul 1971, spune: „E o mare 
mângâiere acum, când nu mai ai prilejul să desăvârşeşti 
pe aspiranţi, să poţi mângâia cu penelul pe cei 


desăvârşiți, pentru a-i da pildă pe zidurile sacre. Mica 
biserică de la Drăgănescu are norocul să simtă pe 
zidurile ei zugrăvite predicile fierbinți, pe care miile de 
oameni le ascultau la Sâmbăta de Sus. E o pictură nouă 
ca şi predica de atunci... E un stil nou, e o pictură nouă, 
după viziunea nouă pe care o porți în suflet.” 


Referitor la acest stil nou care nu respectă întru totul stilul 
— canonul picturii bizantine/ortodoxe, sunt lămuritoare şi 
foarte potrivite cuvintele marelui cărturar, din aceeaşi 
scrisoare adresată Părintelui Arsenie. 


Alte considerente 


Aproape toate bisericile din Patriarhia Rusă nu respectă 
decât în linii mari sau şi mai puţin, stilul şi canonul 
bizantin al picturii şi erminia, şi, cu toate acestea, nimeni 
nu îşi permite să le conteste apartenenţa la Biserica 
Ortodoxă, mai ales că multe dintre ele au fost pictate sau 
supervizate de oameni care au nimbul sfinţeniei şi au fost 
canonizaţi. La noi, un exemplu concludent este Părintele 
Irineu Protcenco, cu celebrele icoane şi pictura de la 
Mănăstirea Sihăstria Neamţ. A pictat sub privirile marilor 
părinţi Cleopa Ilie şi Paisie Olaru. 


2. În acest context de înţelegere şi abordare a picturii de 
la Drăgănescu a Părintelui Arsenie, se poate dezlega şi 
„nodul gordian” al reprezentării pe pereţii acestei biserici 
a două personalităţi care nu fac parte din lumea ortodoxă 
şi din sinaxarul ortodox. 





a) Ulfila, încreştinătorul goților şi traducătorul în gotică 
al Sf. Scripturi 


Trebuie spus de la început că Ulfila apare cu o aureolă mai 
întunecată şi fără a fi numit sfânt, ci doar cu denumirea: 
„Ulfila, Episcopul goților”. Însuşi Sf. Împărat Constantin 
este o victimă a confuziilor în ceea ce priveşte dreapta 
credinţă şi insidioasa doctrină semiariană, de vreme ce: 


- cheamă din exilul în care fusese trimis de Sinodul 1 
ecumenic, pe Arie ereticul, dar şi pe alţi eretici precum 
Eusebiu, episcopul Niciomidiei, pe care îl aşază mai târziu 
ca episcop în Constantinopol şi ca om de casă şi sfătuitor 
în Palatul imperial. 


- cu acceptul lui, mai târziu, marele atlet al credinţei 
niceene, Sf. Atanasie cel Mare, a fost scos din scaunul de 
arhiepiscop al Alexandriei şi trimis în exil. 


Acelaşi episcop semiarian, Eusebiu al Nicomidiei, îl va 
boteza pe Sf. Constantin înaintea morţii sale din anul 337. 
Cu toate acestea, nimeni, azi şi în trecut, nu a îndrăznit să- 
] numească eretic pe Sf. Împărat Constantin cel Mare. 


Ulfila a fost hirotonit episcop la Constantinopol de către 
Eusebiu de Nicomidia în anul 341, atunci episcopul 
(Constantinopolului) capitalei imperiului. A avut o 
contribuţie majoră la încreştinarea goților nord-dunăreni 


şi a celor sud-dunăreni, în chip deosebit şi prin traducerea 
în limba gotică a Sf. Scripturi, inventând pentru aceasta şi 
un alfabet special. Se poate, în acest context, să fie simplu 
acuzat de erezie Părintele Arsenie, pentru pictarea lui 
Ulfila, fără a fi inscripţionat ca sfânt în pictură. 


b) Francisc de Assisi. 


Conflictele doctrinare şi de jurisdicție dintre Roma şi 
Constantinopol, soldate cu schismă, supărare, scoatere 
din diptice şi anatemizare reciprocă, în primul mileniu 
creştin până la „Schisma cea mare”, nu au fost nici puţine 
şi nici scurte ca întindere temporală. Insumate, ele trec 
bine de două secole. "Toate acestea însă nu au rupt etosul 
creştinătăţii în ansamblu, care, cu toate durerile 
schismelor şi anatemelor, au rămas în conştiinţa unicităţii 
şi unităţii Bisericii, mai ales că experienţa peste generaţii 
a arătat că, până la urmă, aceste stavile temporare cădeau 
şi mereu se revenea şi la unitatea văzută a Bisericii. 


Această conştiinţă a persistat peste două secole şi după 
„Schisma cea mare” de la 1054, deoarece cu astfel de 
schisme şi disensiuni creştinii răsăriteni şi apuseni erau 
deja obişnuiţi, deşi nu se bucurau de ele. 


Abia prin Cruciada a IV-a din anul 1204, care, în loc să 
elibereze Locurile Sfinte - cum se lăudau Papalitatea şi 
suveranii apuseni -, a cucerit în chipul cel mai barbar şi 
samavolnic cel mai mare şi mai bogat oraş creştin al lumii 
la acea dată, Constantinopolul, prin stăpânirea lui de către 
apuseni şi transformarea Imperiului bizantin până în 1261 
în Imperiul latin de Constantinopol, iar, mai apoi, după 
recucerirea Capitalei de pe Bosfor şi refacerea, însă de 
acum fragilă a Imperiului bizantin de către greci şi cu 
presiuni uriaşe ale Papalității asupra împăratului Mihail 
al VIII-lea Paleologul şi asupra urmaşilor săi de a pleca 
Ortodoxia Scaunului papal, această conştiinţă şi unitate se 
destramă încet - încet. 


Francisc de Assisi trăieşte tocmai la această răspântie de 
vremi, când încă creştinătatea se vedea una (a trăit între 
anii 1181-1226). De aceea Francisc de Assisi a rămas atât 
de puternic impregnat în conştiinţa nu numai a creştinilor 
din Apus, dar şi din Răsărit, ca o mare personalitate 
spirituală. 


Preot Ștefan 





DOUĂ MINUNI ALE 
PĂRINTELUI ARSENIE 


Din şirul neîntrerupt de pelerini care, de treizicişiunu de 
ani, vin cu dragoste şi nădejde la mormântul Părintelui 
Arsenie, nu puţini sunt cei care ar putea da mărturie 
despre minunile de care au avut parte în viaţa lor prin 
rugăciunile sale. Am ales două care s-au petrecut cu frați 
dintre noi şi care au primit cu bucurie să le 
împărtăşească, spre folos şi întărire. 


MINUNEA PĂRINTELUI ARSENIE 
ÎN VIAȚA NOASTRĂ 


Suntem doi tineri, fii duhovniceşti ai Părintelui Ștefan 
Negreanu şi dorim să dăm mărturie pentru minunea pe 
care Părintele Arsenie Boca a adus-o în viaţa noastră: un 
copil minunat pe nume Matei Zian. 


In anul 2015 ne-am căsătorit, iar până în anul 2019, din 
cauza unor probleme de sănătate, nu puteam avea copil. 


La începutul anului trecut, din dorinţa de a avea copii, am 
vorbit cu Părintele Ştefan, care ne-a îndrumat ca, până la 
lăsarea Postului Mare, să mergem de trei ori la mormântul 
Părintelui Arsenie Boca, să îi scriem o scrisoare de fiecare 
dată - în care îl rugăm să mijlocească pentru noi, ca Bunul 
Dumnezeu să ne dăruiască copii - şi să atingem scrisorile 
de Crucea Părintelui, făcând Acatistul Părintelui la 
mormânt. 


Primele două scrisori le-am ars când am ajuns acasă, iar 
ultima am păstrat-o drept mărturie. 





La scurt timp după ce am fost la mormânt a treia oară, am 
aflat că vom avea un copil, care, zilele trecute a împlinit 
un an. 


Cu recunoştinţă și bucurie dăm această mărturie acum, la 
împlinirea a 31 de ani de la adormirea dragului nostru 
Părinte Arsenie, noi: Ioan-Deliu şi Cristina-Georgiana, 
fericiţii părinţi ai lui Matei Zian. 


MARI MINUNI A FĂCUT SFÂNTUL PĂRINTE 
ARSENIE BOCA ÎN VIAŢA MEA! 


Tare mult am dorit să devin mămică. De aproape un an de 
zile fără rezultat... Împreună cu soţul meu ne-am făcut la 
un moment dat şi analize medicale, dar nu aveam nici o 
problemă de infertilitate. 


Mă rugam de mult timp în fiecare zi vreo oră, citeam şi 
Psaltirea. Buna mea prietenă, un înger de om, mi-a spus 
că pe data de 8 mai merge la Sfânta Mănăstire Prislop. 


